Publication: Magyar Közlöny
Issue: MK-2001-9 (Year: 2001, Number: 9)
Era: 1990-2004
Section: 11/1994. (VI. 8.) MKM rendelet (a továbbiakban: r.) 23. §-a
Paragraph Index: 615

(2) Az r. 23. §-ának új számozás szerinti (2) bekezdése helyébe a következő rendelkezés lép: „(2) Ha a tanuló tanulmányi kötelezettségének a szülő döntése alapján magántanulóként tesz eleget, felkészítéséről a szülő gondoskodik, illetőleg a tanuló egyénileg készül fel. Az az iskola pedig, amellyel a tanuló tanulói jogviszonyban áll — kivéve, ha a tanuló független vizsgabizottság előtt ad számot tudásáról — állapítja meg a tanuló érdemjegyeit és osztályzatait, továbbá dönt — minden esetben — a tanuló magasabb évfolyamra lépésével kapcsolatos kérdésekben. Az iskola igazgatója köteles tájékoztatni a tanulót, illetve a szülőt a magántanulói jogairól és kötelességeiről.”

Source: https://magyarkozlony.hu/hivatalos-lapok/de44b6d6142bbbb991fe30341c9992746d69ffd2/dokumentumok/eef99fcd8b4afd56e5659a1dfb60981ddc91c264/letoltes